钦定古今图书集成/明伦汇编/皇极典/第174卷 > 《丘光庭兼明书》 > 《皇帝名义》
## 钦定古今图书集成/明伦汇编/皇极典/第174卷 > 《丘光庭兼明书》 > 《皇帝名义》

“‘郑康成云：‘北斗天皇大帝，其精生人’。凡称皇者，皆得
天皇之气’。又云：‘五帝者，仰合五帝座星也’。”明曰：“康成
举其边，未为通论也。今按《尚书》说：皇者，皆天德也；皇，
王人也。帝，谛也。公平通达，举事审谛也。人主德同天
覆，故德优者谓之皇，其次谓之帝。然则皇者、帝者，皆
法天为名，非取星为号也。”或曰：“子以轩辕为皇，何故”
谓之黄帝？答曰：凡言有通、析。析而言之，则皇尊于帝；
通而言之，则帝皇一也。《月令》云：“其帝太昊。”则伏羲亦
谓之帝也。《吕刑》云：“皇帝清问下民。”则尧亦谓之皇也

《淮南子》。